mk en mk mk mk mk mk mk mk mk mk mk mk mk mk mk en mk mk mk mk mk mk mk mk mk mk mk mk mk mk ru en mk mk mk mk mk mk en mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk ru mk mk en en mk
ДКСК бара Јавното обвинителство да отвори истрага за ДУП-от кој предвидува висококатници кај „Холидеј Ин“ | Само прашај
Државната комисија за спречување на корупцијата (ДКСК) побара Јавното обвинителство да преземе истражни дејствија околу начинот на кој е донесен деталниот урбанистички план „Голем ринг - јужен дел исток“ во Општина Центар. Станува збор за ДУП со кој е предвидена изградба на висококатници спроти „Холидеј Ин“.
Иницијативата од ДКСК се однесува на градоначалникот на Општина Центар во периодот 2009-2013 година, Владимир Тодоровиќ, на градоначалникот на Општина Центар во периодот 2013-2017 година, Андреј Жерновски, раководителот на Секторот за урбанизам во општина Центар од 2012 година, раководителот на Секторот за уредување на просторот во Министерството за транспорт и врски во истиот период, помошникот раководител на Секторот за планирање и уредување на просторот на Град Скопје во истиот период, како и на двајцата планери и овластеното правно лице „Билд“ ДОЕЛ Скопје, фирмата што го изработувала планот.
„Иницијативата е затоа што во постапката за изменување и дополнување на ДУП „Голем ринг“ за Општина Центар за 2012 – 2017 година тие ја злоупотребиле својата службена положба и ги пречекориле границите на службеното овластување, постапувајќи спротивно на членови од Законот за просторно и урбанистичко планирање и со тоа прибавиле значителна имотна корист за сопствениците на градежната парцела 1.1. од ДУП во делот „Голем ринг““, рече претседателката на ДКСК Билјана Ивановска.
Овој ДУП е донесен 21 декември 2012 година, а ДКСК смета дека со неговото носење сторени се повреди како од страна на планерите, кои како професоналци од областа се обврзани да постапуваат според правилата од струката и законските прописи, но и од страна на вработените во општината и во Градот Скопје и во Министерството за транспорт и врски, кои ги занемариле ваквите пропусти и со тоа овозможиле донесување на ДУП спротивен на законските прописи.
Деталниот урбанистички план „Голем ринг – јужен дел исток“ (Ц08) сè уште е на сила иако не е усогласен со Генералниот урбанистички план
Основата за оваа иницијатива за кривично гонење е битката кои дел од граѓаните ја водат со локалните и државните моќници години наназад, истакна Билјана Ивановска, претседателка на ДКСК и додаде дека на истиот начин се донесени и други планови во Општина Центар. Таа најави дека ДКСК понатаму ќе истражува и за останатите планови кои на многу сличен начин биле донесени во тој период односно не биле усогласени со Генералниот план од 2002 година, ниту со тој од 2012 година. Ивановска изрази надеж дека ќе произлезе некаков епилог по оваа иницијатива од страна на ДКСК.
Таа информира дека на средба со актуелниот градоначалник на Општина Центар им било кажано дека на почетокот на неговиот мандат до ЈО поднеле информации кои се однесуваат на законско пречекорување на ДУП-овите.
„Заклучно досега од Јавното обвинителство досега не сме виделе некоја поголем активност и се надеваме дека вака разработена нашата иницијатива, ќе им помогне побрзо да дејствуваат“, рече Ивановска.
Таа информира дека во функција на решавање на проблемите од урбанизмот и градежништвото, ДКСК имале состаноци со министерот за транспорт и врски и со директорката на Агенцијата за планирање на просторот, како и со сите градоначалници од оваа областа, по што било заклучено дека причините за ова состојба треба да се бараат многу наназад во годините.
Нури Бајрами, член на ДКСК ги повика сите институции и вработените во јавниот сектор да укажуваат на вакви случаи и да станат заштитници за животната средина.
Тужба во Стразбур доколку се дозволи изградба на висококатници кај „Холидеј Ин“
Осмислен простор наместо висококатници кај Холидеј Ин
Намалениот габарит не е оправдување за висококатници кај „Холидеј Ин“
Масовен одзив на петицијата против висококатници кај „Холидеј Ин“
Вулгарно профитирање на сметка на јавниот интерес
Бетонски чудовишта ќе се градат на 83.000 квадрати спроти „Холидеј Ин“
Лажна битка за враќање на мораториумот за градење во Центар
Исчезнува последниот слободен простор во строгиот центар на Скопје
Трка за градење во Центар, „бетонизација“ кај „Треска“ и кај „Холидеј ин“
Јана Белчева: „Бирократската магла“ може да го проголта паркот кај „Треска“
Општина Центар може да ја одземе парцелата кај „Холидеј ин“ од МПЦ и Зоран Антиќ
На мораториумот во општина Центар му недостасуваат наводници
Кои се бизнисмените што го градат Скопје и му се радуваат на Уставниот суд?
„Треска“ може да биде запаметена како пресврт за Скопје
Градоначалникот Саша Богдановиќ објаснуваше зошто се издаваат одобренија за градење сред мораториум во општина Центар
Во општина Центар за време на мораториум се гради на 149 хектари
Објавено: 26 септември 2022
Мрак им се заканува на училиштата
Објавено: 26 септември 2022
Луна парк – таен план за скапа забава
Објавено: 26 септември 2022
Исечени шест дрва на Рузвелтова без дозвола
Објавено: 26 септември 2022
Управувањето со отпад научна фантастика за Македонија
Објавено: 26 септември 2022
Вртоглав пораст на сметките за парно греење во образованието
Објавено: 26 септември 2022
Власта со правилник ја врати „бетонизацијата“ на Скопје на максимум
Институт за комуникациски студии
“Јуриј Гагарин”, 17/1-1, Скопје
© 2022 Само прашај • Built with GeneratePress
Оваа веб-страница е изработена во рамките на проектот „Поврзи ги точките: подобрени политики преку граѓанско учество“, кој се реализира од Институтот за комуникациски студии. Проектот е финансиран од Владата на Обединетото Кралство, со поддршка на Британската амбасада во Скопје. Мислењата и ставовите наведени на оваа веб-страница не ги одразуваат секогаш мислењата и ставовите на Британската Влада. Целата содржина е со Creative Commons License (CC BY-NC-ND 3.0), односно е слободна за редистрибуција.